
THU MASA 


Vaiphei Literature Soceityte a pat in Class-IVte Zillai bu ding zikding ah 
phut in ka um kha thut ziang a. Kei taw bang lekha thiamna sang neilo a ding in 
thil haksa leh ka hithei guallo in ngai in ka sang nuam ziang pua, ahinla, zik ding 
ah guat ah umte kiman taklo ding dan leh a kinaw a hi tak dan hit ah kaum phat 
in, thuphalo hial in ka sang mai ta. 

Chuleh, ka ettawn ding leh ledaw ziang thei ding Manipuri Readers Book- 
IV piak in kaum a. Zia lekhabu chu entawn in, asung ah thil umte chu a tarn zaw 
ka ledaw ziang a hi. 

ZILLAI -1 


HUI LEH NISA KITET 


Ni khat chuh Hui leh Nisa a kituaku hi. Hui chun, “Aw Nisa, bang ziak ah 
kikinnaw tak ah chia la hi em,” ti’n a dawng hi. Nisa chun, “Nasep ding khat ka nei 
ah a hi,” a tia. Zia zaw ah chun Nisa in, “Hui, nang bang ziak ah mawk chut mai mai 
la hi em? Ding dawk in lah hun a um lai ah hin la na kisep ta’n la,” a ti hi. 

Hui chuh a lungna ta hi. Nisa kiang ah chun, “Nang in la thu thu ah ding 
dawk in, kichu ki’n, la na kisep in ti ah lei naw vel thei ding ka hi pua’i. Nang sang 
ah hat zaw ka hi hia lo la hi em?” a ti ta hi. 

Nisa chun, “Kei sang ah hawt zaw la hi chuh kua’n a hun gen piak ah a hi 
em? Mi dang kiang in zia gual chun gen kit him him ta ki in. Mi simmaw ding a hi 
pua’i,” a tia. Hui chun, “kiletsak tak in, ka nawp leh zia thing khu phungkal thei ka 
hi. Ka nawp leh zia In khuh mutsia thei ka hi, ti hia lo la hi em? Nang in zia chuh la 
bawl thei em? Lei ngam leh kitet hi ti,” a ti ta hi. 

Nisa chun, nui kawm in, “Thing chuh le phungkal ki’n lah, In chu le mutsiat 
da mai in. En in, zia lampi chiapa puansil sawh la mutthak piak zo dia,” a ti ta hi. 
Hui chun, “Zo ngei di ka paw’m,” ti’n ha mut in a hun mut ta hi. A ha mut po leh 
mipa chun a puan a sil pha deu deu hi. A mutthak piak zawlo phat in, a chawl ta hi. 

Zia phat ah chun, Nisa a hung kipan ta hi. Ha sat in a hung sa ta. A hung sat 
ma ma phat in, mipa chun a puansil chu a hun liptha ta, a khut in a chawi thaw ta’i. 
Tichun Nisa’n zawna a chang ta hi. Hui chun zia chuh a mu phat in, gen ding a hiat 
lo man in, a zammang ta hi. 


I. A nuai ah dawtnate dawnhu in: 

(a) Hui in Nisa kiang ah bang a gen em? 

(b) Nisa’n Hui kiang ah bang a gen em? 

(c) Nisa’n Hui kiang ah, “Mi simmaw ding a hi pua’i,” ti hi bang ziak ah a 
gen a hi em? 

(d) Hui leh Nisa bang bawl di’n a kitetuh em? 

(e) Kua zawk a hat zawu em? 

II. A nuai ah thumalte mang in a awnglai sudim in : 

ngam, hatzaw, zawna, chut, simmaw. 

(1) Bang ziak ah mawk.mai mai la hi em? 

(2) Nang sang ah.ka hi hia lo la hi em? 

(3) Mi.di a hi pua hi. 

(4) Lei.leh kitet hi ti. 

(5) Nisa’n .a chang ta hi. 

III. A nuai ah thumalte ah pat in thugualting (sentence) Siam in. 

(i) Nasep (ii) Lungna (iii) Simmaw (iv) Puansil (v) Zammang 








ZILLAI - 2 


SAKEIBAKNEI LEH SAZUPI 


Pilna thahat na a hi. 

Taksa pha, thahat, thiamna, pilna lungthim, lungnat, hatna. 

(bang ding/bang ziak ah/khawi ah kipat/bangtik leh) 

Taksa phat, thahat tite hih thil gun a hiu hi. Mi thahat chuh a ngawl leh 
bangma a phachuam pua hi. Thing a keu tak leh mei ah titum ding bep a hi. Mi 
ngawl chuh nuizat um bep a hi. Zia ziak ah chun la naupan lai in pilna a del in del 
mai in. 

Gammang khat sung ah tha hat lo Sate chuh Sakeibaknei an ah pang bep a 
hiu hi. Ni khat chuh Sazupi pakhat chuh Sakeibaknei an ding in a hung hi. Sakeibaknei 
chun lungna tak in, mai thim ngeng ngung in a lah ngik khum in, “Hed, Sazupi, 
nang khawi ah kipat ah hung ah, bang ziak ah chuti vaigei la h’em? a lah ti ta’i. 

Sazupi’n, “Hat chungnungpa, kei zia gammang ah hih um ka hi. Sasan in 
kei hih la an ding ah ei hun sawl ka hi. Nang tawh bang thahat khat in ka lampi ah ei 
lah mattan ziak in hung vaigei ka hi,” ti’n a dawnhu ta’i. 

Sakeibaknei in a dawng ah, “Bang ding ah nang chuh a mattan a h’em?” 
Sazupi’n a dawnhu kit a, “Ama’n kei hih ne ing ka ti ah ei mattan a hi. Huaisanpa, 
nang le ama’n ka thalup ding a hi a ti khala’m.” 

“Bangtik leh hung ing ka a ti em?” 

“Tu ma ma’h hung ing ka a ti hi.” 

“Hung ah Sazupi, a lampi ei hung hi ah, ama that masa ing ka.” 

Sazupi in Sakeibaknei chuh tuikul khat ah a pui ta hi. Ama’n tui chung ah 
Sakeibaknei lim chuh a khutchal in a zuk kawk ah, “En ah, zia khun a um hi,” a ti ta 
hi. 

Sakeibaknei chun ama tha gua Sakeibaknei dang khat chuh hi ta’n a, ti’n, a 
zuk ngik leh bawsuk thua in tuikul sung ah chun a chawm lut ta’n, tui ah a kia’n 

Sakeibaknei chuh a thi ta hi. Sazupi pil chun Sakeibaknei thahat tak chuh bailam 
tak in a pilna in a that ta hi. Zia ziak ah chun ‘pilna hih thahatna a hi’ ti hiamil ki in. 

GENKHAWM DING : 

1. A nuai ah thumalte mang in thugualting (sentence) Siam in. Kam in gen 
masa’n ziak in. 


ama 

bang ding 

chia di 

nang 

bang ziak 

tai di 

amau 

bangtik 

hung di 


2. A nuai ah thumal ah kipat thutawn pali-li siam in, la kam ah gen in lah, 
ziak in. 

taksa pha, chungnung, lungthim pil, Pha, 
go, thahat, phachuam. 

3. A nuai ah thumalte mang in thutawn siam in. 

Pilna, thiamna, lunglhim, lungnat, hangsan, thahat, an pia ta ‘n, gingcha 

4. A kituakpi thumal bul in: 


a) Mi ngawl chuh.bep a hi. (Ngawlna,, Zachatna, Nuizat 

buk) 

b) Bang.vaigei la hi em? (Ziak ah, ding, a ti’h) 

c) Lampi’h ei lah.a hi. (Kimupi, dal, mattan) 

d) .hi thahatna a hi. (Damthei, Pilna, Thagum) 

e) .lai in pilna del in. (Dam, Hisel, Upat ma ‘n, Naupan) 


5. (i) Sazupi chuh bang ding ah Sakeibaknei kiang ah hung a h’em? 

(ii) Sazupi vaigei ziak bang a hi em? 

(iii) Tuikul a tunu in Sazupi in bang a gen em? 

(iv) Sakeibaknei chuh a bangti thi em? 

6. Bang ziak, Bang ding. Bang tik, Khawi ah, tite mang in dawtna thutawn 
(sentence) Siam in. 

Els. : Ama chia di a hi. 

Ama bang ziak ah chi di a hi em? 



ZILLAI - 3 


DAVID LEH GOLIATHA 


Isreal Lai, Saul lung a gim ma ma hi. A lung gimpi pen chuh Philistiante 
sepai hotu, Goliatha a hi. Kua’n Goliatha a that diam? Goliatha chun ama sepaite 
tawh Isrealte chuh kidopi ding in a lah ngak tau a hi. Goliatha kilanpi ding mi 
pakhat kintak ah hawldaw a ngai ta hi. 

Saul in, hi ti’n a gen ta hi, “Khawi ah a hi em ka chia di? Kei vang Goliatha 
kilanpi thei ka mu masia chia pua’ng ka. Kuama a hung kipia dawk a um lo leh ke’n 
Goliatha kilanpi mai ing ka.” 

Lunggim tak ah um Saul ma ang ah chun belamching naupang, David chuh 
awl awl in a hung lut ta hi. Saul chuh salam buk in, hiti’n a gen ta hi, “Ama ziak in 
kuama lungkiak sak diak ki’n, la suak hih va kuan ing ka tin, zia Philistian mipa 
khih hang do ing ka.” 

Saul in David kiang in, “Zia Philistian mi khih nang in do thei naisai pua’n 
la, la naupang talaw nalai hi. Ama khih a naupan lai ah kipat galdo kizil thiam mi a 
hi ta’i,” a ti ta hi. 

David in, “Belam ka chinna ah chun sakeibaknei leh savawmte le ka that 
sek hi. Sakeibaknei leh savawmte haw lak ah ei hukdawktu Lalpa chun zia Philistian 
mipa khut ah kipat ei hukdawk ngei in a ti ka hia’i,” a ti piak ta hi. Saul chun, 
“Vakuan ma tia leh Lalpa chun hun umpi ta hen,” ti’n a sawl ta hi. 

Saul chun David chuh ama galvan in a thuam in, thik lukhuk a khuksak ah, 
a awmphaw a aw sak ah, chemsau a kuasak ta hi. 

David in Saul kiang in, “Zia galvante hih ka mat khak ngailo a hi’n mang 
thei pua’ng ka,” a ti’n a suttha kit ta hi. Tichun, a tiangkhut chuh a la’h, luicha dung 
ah chun suangchang panga a zendawk malam ah, a belam chinna sakhau ah chun a 
kua ah, a vaisuangse a kichawi in Philistian mi chuh a va nai ta hi. 

Goliatha chun David chuh a mu in a nui a za ma ma ziang hi. Kam khat kam 
ni a kidawnhu tua nungu’n a hung kinai tua tau hi. David in a sakhau ah pat in 
suangchang pakhat a ladawk in, a vaisuangse a bul ah hattak in a sep ta hi. Suangchang 
chuh Goliatha chalpang in a lut ta hi. Tichun mi lianpi Goliatha chuh a puk ta hi. 

Zia phat ah chun, David in Goliatha chemzam chuh a zutdawk a, a ngawng 
a tan hi. A hotupau a thi phat ah chun Philistiante chuh a nungzam tau hi. 

THIAM ETNATE 

I. A nuai ah pindan pathum ah thumal kizikte mangcha’ n thutawnting 
(sentence) pakhat chiat Siam in lah, gen in lah, zik le ziak in. 


Isreal te 

Sepai hotu 

ma ma hi 

Leng Saul 

Belam ching 

chu Goliatha a hi 

Philistian te 

a lung gim 

a that hi 

David chu 

chotu 


Goliathachu 

David in 



2. A nuai ah thumalte hih mangcha in, nangma dawidan in thutawnting 
Siam in. 

Kilanpi. Lunggim, Sakhau, Suangchang, Vaisuangse, Chemsau, That. 

3. Kawk zenei thutawnting a hi theina ding in a kituakpi ding thumalte hih 


zawm in lah gen in. 

(a) 

(b) 

Goliatha hi 

Belamching mi a hi. 

David chu 

Philistian mi a hi. 

Galvan te chuh a gik ziak in 

Goliatha a that hi. 

David in Vaisuangse mang in 

David in a pua zo pua hi. 


4. Leng Saul chuh bang ziak ah lungkham a hi em? 

5. David kua a hi em? Leng Saul kiang ah bang a gen em? 

6. David in bang ziak ah galthuam a dawilo a hi em? 

7. David in Goliatha bang gual in a that em? 

8. A kituakpi ding thumal mang in a awng huk in. 


(a) Saul chuh a.gim ma ma hi. (Thim, thuak, lung) 

(b) Kei ama tawh.ing ka. (kihel, kituak, ding) 

(c) David in.a sep hi. (Gawphel, Thingphel, Vaisuangse) 












ZILLAI - 4 


SIMLEI SIAMTU CHUNNULENG 


(Simlei, Chunnuleng, detu, vawnchawi, dawn) 

Simlei siamtu chunnuleng 
A neitu nangma 
Pilna meisel detu 
Thiamna bulpi nangma 
A pil, a ngawl zosia 
Nangma thilsiam a hi 
Hetna/Pilna thaumei ei det piak in 
Thiamnate ei pia’n, 

La vawnchawite keiu’n 
La kiang in ka hun dawnu’i. 


DAWTNATE 


1. Pilna leh thiamna bulpi chuh kua a h’em? 

2. A pil leh a ngawlte siamtu chuh kua a hi em? 

3. Zia La ah kimang thumalte geldawk in lah a awng sudim in: 


(a) 

Simlei. 

.chunnuleng 


A . 

.nang ma 

(b) 

A pil. 

.zosia 


Nangma. 

.a hi. 

(c) 

Pilna. 

Thiamnate. 

.ei det piak in. 


La. 

.te keiu’n. 


La kiang in. 

.dawnu’i. 

4. (A) Pindan ah um thuamalte hilchetna (B) pindan ah umte hi tawh 
sutuak in 


A 

B 

Simlei 

Pauchap 

Chunnuleng 

Meivak saktu 

Detu 

Cha (naupangte chate) 

Vawnchawi 

Pathian 

Dawn 

Khawvel 






ZILLAI - 5 


SAVAWM, SAKEI LEH SAZAWNG 


Ni khat chuh Savawm in tuikhuk chim tak khat hih a mu hi. Ama ngawn ah 
dawn ding in lung a gel hi. Zia lai tak ah chun zawng khat a hung ah, Savawn in a 
hun gen ah,“Hei, Zawngno!” Sazawng in,“Bang a h’em, Hepu?” Savawm in,“Ngai 
in, nang leh kei in i hinna ding an kihawl gel i hi. Zia ziak ah chun, keima’n la an 
ding le hun hawl piak ding ka hi. Zia tui hih a lah veng in, kuamacha’n dawn thei 
pua’n lau a la ti in lah chuleh ka hung kilekit tak leh ka thil hun puak nekhawm ding 
i hi.” Zia thu chuh gen malam in Savawm chuh nek ding hawl in a chia ta’i. Sazawng 
chun zia tui chuh a lah veng ta hi. 

Chawmkhat zaw in Sakhi a hung ah. Sazawng in tuikhuk a ven chuh a mu 
phat in hi ti’n a hun gen ta’i, “Tui ei dawnsak in.” Sazawng in,“Dawn chuh dawn in 
lah, a hi in lah zia tuikhuk hih ka Pu Savawm a a hi aw.” Zia thu chuh a hiat phat in 
Sakhi chun a dawn ngam ta pua’i. Sazawng in a ban a hun genzawm in,“Nang tawh 
kei tawh i Pu Savawm tawh dan leh tui hih dawn khawm hi tiu, chawmkhat zaw leh 
hung kit in.” Zia thu chuh a hiat phat in Sakhi chuh hung lau diak in a taimang ta hi. 
Zia zaw ah chun Vawkcha khat a hung kit ah, Savawm chuh a lau ziak in tui chuh a 
dawn ngam ta pua’i. 

Chawmkhat zaw in Sakei a hung ah, Sazawng chuh a mu phat in,“Zawngno 
bang hi la h’em? Tui neukhat dawn ing ka.” Sazawng chun,“Za um, a lah khawngai 
tia, tui hih ka Pu Savawm a a hia, dawn chuh dawn in lah a hi’n lah nang la hi lo leh 
kei khat zawk zawk i thi ngai ding a hi. Sakei chun kiletsak tak in a hun dawnhu ah, 
“Khawvel sa zosia lak ah lalpen hi lo male’ng Savawm chuh zo na ing ka. Zia ziak 
ah chun lau ki’n, hun hukhing na’ng ka.” Zia chuh a genzaw in tui chuh a dawn ta’i. 

Zia laitak ah chun Savawm chuh a hung tung hi. Sakei in a tui a dawn chuh 
a mu phat in a hun baw ziang hi. Apaniu ah chun a kipettua ziang tau ah, a kithat tua 
zo zawsam a um puau hi. A tawp in kawl lek ah kia’n a thigel tau hi. Sazawng chun 
Savawm hun puak an chuh a kinek in tui chuh le va set in a kidawn ta hi. 

DAWTNATE HIH DAWNHU IN: 


1. Thumal kizikte a matna ding mun dik ah pang ding in a awngte hih hukbing 
in. 

(Veng in, a hinlah, chawmkhat, hung tung, hun puak) 


(a) 

.zaw in Sakhi a hung hi. 


(b) 

Sazawng chun Savawm. 

, an chuh a ne’i. 

(c) 

Zia tui hih a lah. 


(d) 

Chawmkhat zaw in a. 

.ta hi. 

(e) 

Tui chuh dawn in. 

ka Pu Savawm a a hi ti vang hia’n 

aw. 




2. Thumal kipiate mangcha’n thutawnting (sentence) Siam in : 

Tuikhuk, Kilekit, Lau, Khawngai tia, Kdwllek, 

3. Chawmcha’n dawnhu in : 

(a) Sazawng in bang ziak ah tuikhuk a ven a hi em? 

(b) Sakhi kiang ah Sazawng in bang a gen em? 

(c) Savawm tawh Sakei bang ziak ah kina a hiu em? Kua zawk a hat zawu em? 

(d) Sazawng in bang gual in tui chuh a dawn khawlaw thei em? 








ZILLAI - 6 


UICHA LEH MENGCHA KINAKNA 

(Zilnawnkit Zillai) 

In khat ah hin Chalpu kiti Uicha khat leh Ngaknu kiti Mengcha khat a lah 
umkhawmu hi. A lah kiho thei ma mau hi. A paniu ah chun a in neipa’n a lungsiat 
gel gel hi. Ni khat chuh Chalpu va vak dawk a hung kilawi lai tak chun Ngaknu 
chuh bithalap nuai in ning ah chun a la um hi. Chalpu chun, hi ti’n a hun gen 
ah,“Ngaknu, mukmul hih kibaw thak piak leh a mel hih etlawm deu ding a hi.” 
Tichun, Chalpu chun thakhat in Ngaknu mukmul pakhat chuh a pe thak piak ta’i. 
Ngaknu chuh a chawm zak ziang hi. Chalpu chuh le a le lau zaw zen hi. 

Ngaknu chun lungna tak in a hun gai in, “Umchan hia lo Uicha, bang a tia ka 
mukmul lei baw piak a h’em? La pu la pa nam dukdak Iona ziak ah pat la bawl a hi. 

Chalpu chun a hun dawnhu ah, “Bang a hi Mengcha! La mukmul tarn tarn 
tawh, la pi la pute le Manipur ah piang hi pua’n au. Kei hih a pil pen pen si-al leh 
ngei sun ka hi hia lo la h’em? Kei hih nang sang ah pil zaw ka hi ti hih mi zosia gen 
a hi. Mel etlawm deu la hina ding ngaituana la mukmul ka baw piak chuh bang a tia 
lungna la h’em?” 

Ngaknu’n, “Nang chuh a pil dan in la kingai ah, a hi’n lah umchan hia lo 
Uicha la hi. A dik a dik lo ngaitua masa lo in a hung zosia ‘bo bo’ ti’n la ngak ah. 
Ke’n chu zia in ah hungte zosia ka lah lamtua sek hi. Kei chuh mite’n in pakcha 
tia’h ei genphat ka hi. Chi leh nam, pi leh pu et in le nang ka khel hi. Kei chuh sate 
lengpa Sakeibaknei leh Sakei sun ka hi la hia em? Kei chuh Sakei lalgam nei ka hi 
ti he’n. Ka mukmul nei hi ka pianpi zia him a hi.” 

Chalpu, “La lungnatna chuh a dik hi Ngaknu, kei ka maw ta’i. Lungna nawt 
ki’n. La mukmul chuh bang phatchuamna um a h’em ti bek vang ei hil in.” 

Ngaknu’n,“Ka maw ta’i la ti leh la hiatnawp chuh hun hil ing ka. Ngai in 
Sakeibaknei le, Sakei le, chuleh keiu Mengchate le mukmul saupi pi neite ka hiu hi. 
Mukmul kiti hih ka kibatnau a hi. Mukmul leh ka khutu mangcha’n Sazu man thei 

ka hiu hi. Zia ziak ah chun nang in ka mukmul lei bawthak piak a hi chun bangti’n 
Sazu man thei ding ka ta’m? Mukmul um lo in le khut ngawn in Sazu manthei di’n 
lei gingcha maithei. Thim lak ah Sazu ka chan tak leh ka mukmul hih phachuam tak 
a hi. Ka mit ah mu lo le’ngle ka mukmul mangcha’n lei leh suang ka hia khen thei 
hi. A chang tak leh le, thimnuai ah um Sazu ka mukmul mangcha’n ka hia thei hi.” 

“Tunchu, bang ziak ah la mukmul kek a h’em ti ka hia ta’i, tukhel la mukmul 
baw piak ta pua’ng ka, na khat ah vachia ing ka” ti malam kawm in kintak in Chalpu 
chu a chiamang ta’i. 


KITI11 AM ETNA DAWTNATE : 


1. Thumalte hi mangcha’n thutawnting siam in: 

( Kilawi, Mukmul, Dukdaklo, Suan, Bawpiak) 

2. A kituak ding thumal mangcha’n a awng huk in : 

(a) Mengcha.chu a bawpiak hi. 

(b) Umchan.hia lo Uicha la hi. 


(c) A dik leh dik lo ngaitua lo in mi la.sek hi. 

(d) Ke’n chuh mite ka.a h’em ti ka hia ta’i. 

(e) Bang ziak ah la mukmul.a h’em ti ka hia ta’i. 


3. Uicha leh Mengcha pu leh pate kua a hiu em? 

4. Zia simlai ah kipat a hin bang la zil dawk em? 








ZILLAI - 7 


GINNA CHETNA 


Abraham chuh Pathian hiazing leh a thupiakte zui zing sek ginna ah mihat a 
hi. Ni khat chuh, Pathian in a ginna chetna’n, a chapa neisun Isak chuh halmang 
kithawina’h lan ding in a dawn ta hi. 

Pathian in a sawl gual ngei in, Moria gam ah tang khat ah a chapa Isak lan 
ding in zingkal matak in a kipan dawk ta’i. A chapa Isak tawh tangval dang pani a 
pui hi. A sabiltung chuh halmang kithawina mat ding thing a puaksak ah, Moria 
gam lam chuh a zuan tau hi. 

Ni thum a chia nungu’n, Moria gam chuh a tung tau hi. Pathian in a hilna 
tang chu a galmu phatu’n, tangval pani tawh a Sabiltung chuh a nusia hi. A hung 
kile kit masiau a lah ngak ding in a hil malam hi. Isak chun thing leh chem a chawi 
ah, tanglam chuh a zuan tau hi. Isak in a pa kiang ah chun, “Hepa, thing vang a um 
na hi, a leh, I halman ding Belam lah a um pua’i.” Abraham in, “ Ka chapa, lungkham 
ki’n, I halmang kithawina ding chuh Pathian in ei pia na’n a. 

Pathian in a hilna tang chuh a tun phatu’n, Abraham in suang chawmkhawm 
in maicham a siam hi. Maicham chung ah thing a sia zaw phat in, a chapa Isak chuh 
a kan ah, a chung ah chun a lupsak ta hi. Tichun, Abraham chun chem a la dawk ah, 
a chapa sut lup di gua’n a khut a lam ta hi. Zia lai tak ah chun, van ah kipat Pathian 
Angel aw chun, “Abraham, Abraham” ti in a hun ko ah, Abraham in, “Tak ah hin ka 
um hi,” ti in a dawnhu ta hi. Angel chun, “Pathian la lau hi ti ka hia ta’i; a ziak chuh 
la chapa changkhat neisun Ama a ding ah la lat guat ngam ziak in. Isak chung ah la 
khut tha ki in, bangma le law ki’n.” 

Zia phat ah chun, Abraham chun a kinunghei leh Belam chal khat thing lak 
ah a ki ah kitang a mu ta hi. A man ah, zia chuh that in Pathian kiang in halmang 
kithawina’n a mang ta’i. Zia zaw ah chun in lam in a kile tau hi. 

DAWTNATE 


1. A kituakpi di thumal mang in a awng sudim in: 

(ginna, halmang, galmu, Belam, maicham) 

(a) Abraham in Pathian in a hilna tang chu a.ta hi. 

(b) Hepa, i kithawina ding.lah a um pua hi. 

(c) Moria gam ah Abraham leh Isak chu.kithawina lan ding in a chiau hi. 

(d) Tang a tun phatu’n Abraham in.a siam hi. 

(e) Abraham,.Pathian in a la chian hi. 

2. Chawm cha cha’n dawnhu in: 

(i) Pathian in Abraham kiang in bang a gen em? 

(ii) Abraham in bang ziak ah Pathian thupiak zui tei tei a guat a hi em? 

(iii) Isak in a pa Abraham kiang ah bang a dawng em? A pa’n bang ti’n a 
dawnhu em? 

(iv) Abraham in a chapa Isak a that em? 

3. Pathian in Abraham ginna bang chetna a lah bawl cm? A chawm thei lam in 
hun ziak in. 








ZILLAI - 8 


NI LEH TIIA SIM DAN 


Ni sagi chuh chawlkal khat a hi. 
Chawlkal li chu thakhat a hi. 

Tha sawm leh ni chu kum khat a hi. 

Ni Sagite min : 

Pathianni 

Seppatni 

Sepkitni 

Nilaini 

Ningani 

Ziltawpni 

Kiginni 

Tha Sawm leh nite min : 


Dipi 

January 

Vulte 

Febuary 

Thakau 

March 

Tunpi 

April 

Thaphul 

May 

Thado 

June 

Muktha 

July 

Thazing 

August 

Thagam 

September 

Thatang 

October 

Phaltha 

November 

Khuangtha - 

December 



ZILLAI - 9 


CHUN LEH ZUA 


Chun leh Zua sepgimna, 
Bangti’n i dit diam. 
Chunnu anglai khat le, 

Dit zaw lo a tiu. 

Chungvan chu a sang em? 
Zuapa a sang zaw’i. 

Simlei hih a gik em? 
Chunnu a gik zaw’i. 

La cha ka piting ta’i, 
Malsawmna ei pia’n. 
Hingtu la sep gimnau, 

Ei dit zaw sak in. 


NGAITUA DI: 

1. Thumalte hih hia’n : 

Chunnu, Zuapa, Chunnu - Nu, Zuapa - Pa 
Ang - Nawi, Chungvan - Van, Simlei - Khawvel 
Hingtu - Nu leh Pa 

2. La zik ah hin nu leh pa chuh bang bang tawh a tekhin em? 

3. La ziktu hin bang malsawmna a dawn em? 

4. Chun leh zua la zik hih mu lo in hun ziak in. 



ZILLAI -10 


LUNGBAWM PUAN 


Nidanglai in, naupang hinalai, China Lengpa chanu chuh a lawite tawh pakcha 
huan khat in a kihel khawm seku hi. Ni khat chuh Thingtheimi dua chung ah lung 
neu cha cha um haw chuh a va mu dawk hi. Lung haw chun zia Thingtheimi dua 
chuh a neu hi. 

A til ah tarn beklo a mu chuh a nung sawt lo in tamtak a hung hi tau hi. Hun 
sawt bek lo nung in zia thingdua a tarn zaw chuh a hun ne zo tau hi. Ni cheng ah a 
va et sek leh lungte chuh a ni a ni’n a hung khang til tilu hi. Zia thing dua chuh a 
bawn in a hun ne zaw tau hi. 

Chawm khat zaw ah chun naupangnu chun lung haw chuh a mu tapua’i. A 
bawm sung chiatu’n a um zo tau hi. Numei naupang leh a lawite chuh a kiho tau hi. 
Lungte haw hih a thi tau ah, i vui dingu a hi a kiti tau hi. I vui taku leh a nek dingu 
tawh i vui khawm diu a hi a ti ziaku’n, a lakua pakhat chun thingpi leh nekthei a va 
la ta hi. Kuak neucha cho in pakhat khat cha’n nekthei leh thingpi tawmcha chiat 
tawh a vui tau hi. Lungbawm pakhat chuh a hi leh thingpi salak in a khiat thak 
thawu ah. A lak dawu leh lungbawm chuh a kek sa’n a lah um ta hi. Zia phat ah chun 
Lengpa chanu chu lungthim nuam lo in a kap ta’i. Kap pum pum in a nu Lengnu 
kiang ah chun thil umdan chu a va hil ta’i. Lengnu min chu Shilingsi a hi. A chanu 
thembi in a lawite tawh a kihel daw sak kit ta’i. A hinlah lungbawm chuh ama’n a la 
ta’i. 


Shilingsi hih numei pil tak a lah hi. Ama bawm ding kisiam ziang thei lung 
chu lamdang sa in a bawm chuh gun takxah a et leh a khau mawng ding dan hung 
pawt chu a mu ta’i. Thingpi sa lai ah kia a hi ziak ah a mawng chu hung pawt a hi. 
Tuisa lak ah khe’.ut kit ing ka tin en thak ing ka ti’n a bawl tai. A ladawk kit ah, a 
khau mawng chuh a kai leh a hung kitham thei ta’i. A khau chuh a bawng bawng 
cha’n a tan zel hi. A zawp khawm khawm leh patzang val sit set a hung suak ta hi. 
Zia pat ah hin puan hawi tak ga thei ding a hi hi lam ti in a chanu tawh zia Thingtheimi 
chu a va en tau ah. Zia tak ah chun Lungbawm tamtak a va mu be tau a hi. 

Lungbawm te chu a lau ah tuisa’n a huan tau. Lungbawm pat a chun khau a 
kaidawk ua, Lungbawm puan pakhat a gat tau. Ziagual a chun China Leiignu Shilingsi 
chun Lungbawm puan ala pawdawk tai. Kum zatam chia nung in Khawvel mun 
chuam chuam te’n le a hung hetau ah, Thingtheimi Lung a hun vak pan ua, Lungbawm 
puan chu le a hun gat pan tau. 


TI11 AM ETNA : 

1. Thumal dik tel in a awngte sudim in : 

Thingdua, Thingtheimi, Lung, Kiatthak, Lungbawm. 

(a) Thingdaw chung ah chun.neu cha cha a mu hi. 

(b) Lungte chun.zosia a ne zaw tau hi. 

(c) Huansung ah chun .a kek hi. 


(d) Thingtheimi chung ah chun.tarn tak a lah um hi. 

(e) Lungbawm khat chuh thingpi salak ah a.khau. 


2. A nuai ah kizikte hi a dik a hi leh V in la, a dik lo a hi leh X a zawn chiatu’n 
kawi in. 

(a) Lengpa chanu’n kawlthei chung ah lung a va mudawk hi. ( ) 

(b) Lungbawm pakhat thingpi salak ah a khiat thak khau hi. ( ) 

(c) Shilingsi chun tuivawt in lungbawm chuha dia hi. ( ) 

(d) Gam dangte’n le lungbawm puan ah a hun gat pan tau hi. ( ) 

3. Bang ziak ah chapangnu chuh kap pum ah a nu kiang ah va chia a hi em? 

4. Shilingsi kua a h’em? Bang gual in lungbawm puan a hun pawdawk em? 








ZILLAI-11 


KIHOLIMNA 


Ziltiltu 


Naupangte haw Mahatma Gandhi min la he kha ngai tau em? 


Naupangte 

Ziltiltu 

Naupangte 

Ziltiltu 

Naupangte 

Ziltiltu 


Naupangte 

Ziltiltu 


A min chuh ka he khau hi. Ama khawi ah piang a hi em? 

Gujarat gam ah Porbander khua ah 1869 kum in a lah piang hi. 

Bang a ti leh ama hih hi ti minthan a hi em? 

Mahatma Gandhi hih Indiate “Nam Pa” ti min piak a hi ziak in a 
minthang a hi. 

Indiate “Nam Pa” ti ah a um theina ziak bang a hi em? 

Ngaiu’n, India ah hin nam neucha-cha tamtak a um hi. Hindu, 
Muslim, Sikh leh Christian Sakhua tampi le a um hi. Chu leh, Pau 
chuam chuam leh lekha thiamlo le tarn tak a um hi. Zia bep chule hi 
lo in, India hih British vaihawmna nuai in hun sawt tak a lah um hi. 
Khat leh khat kizawm tua theilo leh kipumkhat thei lo in i la umu’i. 
Gandhi’n ei kipumkhat sak in Britishte chuh India ah pat a lah del 
dawk ta’i. Chuleh, “Nam tinte hih dinmun kibang i hiu,” ti in Nam 
khat in ei la siam ta a hi. India ah chengte zosia hih unau khat i hiu 
ti hih ama lunggel a lah hi. India gamsung khua tamtak ah chia in 
unau khat i hiu ti thu hih a nasep in a va taklang sek hi. Tuni hun ah 
India ah chengte hih nam khat leh kilungsiat tua ah i um theiu hi 
Gandhi a lah guan a hi i ti theiu hi. Zia ziak ah chun India hih nam 
khat ah ei lah siamtu a hi ziak in ama hih “Nam Pa” ti min piak a hi. 
Chuleh ama hih “Shatya” leh “Ahimsa” sulangtu ding ah hung piang 
a hi a ti seku’i. 

Hotupa, ‘Shatya’ leh ‘Ahimsa’ chuh a umzia ei genu’n, 

‘Shatya’ ti chuh thudik tina a hi. Mahatma Gandhi’n thudik a lah 
gen ah, diktak in thil a lah bawl ah, dikna ziak in thi tiang le a huam 
ngam hi. Chuleh, ‘Ahimsa’ ti thumal hih “Hingsa” ti ah pat hung 
kisiam a hi. ‘Ahimsa’ ti hih i gen chetna dingu’n “Hingsa” ti hih gen 

chian masa hi tiu. Hingsa ti chuh— that, engbawl leh haksatna 
tuaksak leh bawl tina a hi. Gandhi lunggel dan ah chun, ei langte 
ziang le zawl thaw ah amau ah kitukniam ah, i ngaidan a zui theina 
dingu ah thep lungdam thaw a hi. “Mi’n la changlam biang a bet leh 
la veilam le daw in,” ti ah Jesu Krista’n a gen khah Mahatma 
Gandhi’n a lah zui hi. Naupangte haw ni dang leh holim kit hi tiu. 


DAWTNATE HIH DAWNHU IN : 


1. Nangma thiam dan dan in a nuai ah thumalte hih mangcha’n thugual ting 
Siam in. 

Hia kha, Minthang, Sakhua, Kipumkhat, Gamsung. 

2. A nuai ah thumal kipiate hih a hina ding mun tak in ziaklut in. 

Unau khat, Nuai ah, Porbander, Nam, Langkhat le. 

(a) Mahatma Gandhi _a lah piang hi. 

(b) Britishte _in India sawt tak a lah um hi. 

(c) India ah chengte chuh_khat in Gandhi’n ei lah gawm khawm hi. 

(d) _i hiu ti Gandhi ngaidan a lah hi. 

(e) “La biang langkhat a bet leh _ daw’n” Jesu’n a lah ti hi. 

3. ‘ Shatya’ leh ‘ himsa’ bang tina a h’em? 

4. Kua a hi em “Nam Pa” ti ah um? Bang ziak ah ti thei ah um a h’em? 



ZILLAI -12 


PAWSAL PHA HAUZASING 


By : Vumsuan 


Kum 1839 in Hauzasing, Henzamang Hansing chapa hih Saijang khua. Chin 
Hills, Burma ah a lah piang hi. Chin Hills gam ah Kaptel khua a tiu ah chun a 
tangval vanglai ni a lah mang hi. 1888 kum in Kaptel khua ah kipat Mualnuam khua 
Manipur ah a hung pern hi. Hauzasing chuh Kaptel khua a um lai in a Hausapuu, 
Thuamthang chun a dawisak ma ma’i. A ziak chuh ama hih mihat leh hangsan a hi 
ziak in Kaptel Hausapu chun Mim-Zu, Chang-Zu a nek tak leh Hauzasing ko lo in 
a um ngai pua hi. Ni khat chuh Hausapu chun, “Hauzasing, la suapite’n Mallam 
(North) ah a hun kipem san zo tau ah, nang le ei kipem san ziang in la maw,” a ti leh 
Hauzasing in, “Hun kipem man san pua ing ka. Ka pemman san ngei ngei leh Sakei 
in ka luchang pet kek hen,” ti’n a kitiam ta hi. Zia kum chuh 1885 kum a hi. 

Mualnuam khua ah a chen nung in, ni khat chuh tangval bangzat a h’em 
tawh gamvak in a kuanu hi. Hauzasing chuh Pautho tawh a kizuiu ah, amaute ni 
chun Sazuk leh Sakei nung kizathel zet ziang chuh a zui tau hi. Chawmkhat ti ah 
chun Sakei in sawl a lah sep in, zia phat ah chun, Pautho chun, “Upate’n mangsia a 
hi a ti seku hi” a ti’i. Hauzasing chun, “Ama le pawsal ei le pawsal, me hawl chiat 
chiat” a ti san hi. A zui zelu ah, a niveina sawl a lah se kit phat ah chun le Pautho lau 
ah kithing ziang chun zui talo ding ah a gen chuh Hauzasing chun a gen ngai ma a 
gen kit in a zui zel tau hi. 

Guava phung kawm ah Sakei a lah um chuh Hauzasing in kap di a guat leh, 
a nai bek ziak in a meithal lawng in a sun khel ziang ah. Zia phat ah chun ka 
kinungtawl hi a ti leh gawpum khat ah kipal kha’n a puk ta’n. Sakei chun ama chuh 
a hun bawpuk ziang phat ah chun, a meithal a thasuak kha ta hi. Sakei chuh tawh a 
kisual ziang tau hi. Sakei chuh tuk 6 (guk) ah lian a hi. Thazaw tak in Sakei bilte ni 
ah man in a sawnden ziang ta’h. Pautho kiang ah meithal keksa chuh la’h, Sakei 
chuh kap ding ah a sawl chuh kap ngam lo in a taisan ta ni. Zia nung ah chun Sakei 

chun a lei a hun thadawk hehu ziang ta’h. A lei bawttan ding gua in, a changlam 
khut ah a vak sawk leh Sakei chun a khut bawm gute chuh a la pe gawp piak ta hi. 

A kawng ah a chem vawp chuh a hun hiadawk ah, haksa tak chung in a 
veilam ah Sakei sawnden zing pum ah chun a changlam khut liam ta chun a satdawk 
ah. Chem chuh kam ah pet in, Sakei chal-zia vawm laitak zik kek gua’n a vak 
kunthak suk leh Sakei chun a lu a pepiak kit ta’h. Sakei chal-zia vawm i at kek leh 
a thi vak hi ti a hiat ziak ah a bawl a hi. A thuak tuamtu a dida a van lo ziak in 
Hauzasing chun na sa ma ma leh le Sakei a sual zawm zel ta hi. 

Chawmkhat ti ah chun Hauzasing in a giabuk kiangu ah kipat gamla lo ah 
Hanla a sak chuh a lawite'n a hiat phatu in a va etu leh, ama chuh thisan in a pum 
dim ziang ta hi. Mual langkhat lam ah a nau, Thangzakul kiang ah chun, “La U 
Savawm in a pet hi,” a va tiu ah. Ama chun, “Ka U Savawm in pet zo pua in a, Sakei 
hi zaw in a,”a lah ti hi. Sakei chuh a va etu leh a ngawngpi gu kihek pel ah a thisa ah 
a lah urn ta chuh a va mu tau hi. Ziatak mun chuh Thuangtam gam, Tuima lui gei ah 
guam neucha khat mun a hi. 

Hauzasing chuh ni 7 (sagi) a dam zo nalai hi. 1899 kum a hi’n, a beliam 
chuh thuak zo ta lo in a thi ta hi. 


XIII AM ETNATE : 


1. A awng sudim in: 

(a) Hauzasing chuh.kum in Saijang khua’n a piang hi. 


(b) Kaptel khua Hausapu min chuh.a hi. 

(c) Hauzasing Manipur ah a hung pemna khua.ah 


(d) A gamvak nau mun chuh.gam a hi. 

(e) Sakei chuh.lak in a lah pang hi. 

2. Thumal kizikte hi mangcha’n thutawn ting siam in : 

Chapa, Pem, Mimzu Changzu, Gamvak, Keksa, Kisual, Chemcha, Hanla, 
Athisa, 1899. 


3. Chawmcha’n dawnhu in : 

(a) Hauzasing pa min bang a hi em ? 

(b) Bang kum in Mualnuam ah a hung kipem em? 

(c) Hauzasing kizuipi khah kua a hi em? 

(d) Hauzasing Sakei tha khah tuk bang zat a h’em? 

(e) Hauzasing naupa min bang a hi em? 

4. Pautho in Sakei sawlse a mu phatua khan Hauzasing kiang ah bang a gen em? 
Hauzasing dawnhuna bang a hi em? 

5. Pautho kha bang gual mi a hi la ti em? Dawilawk a hi loleh hangsan la sak leh 
a ziak gen in. 

6. Sakei ah kihaksial hi a pha em? A phat loleh a ziak gen in? 



ZILLAI -13 


CHAN CHINBU 


Gam khat sung ah chanchin thak leh thil tung thak kizikna leh tangzakna 
lekha chuh Chanchinbu ti thei a hi. Chanchinbu chi tam tak a um hi. Khenkhat chuh 
nisin ah suak a hi in, khenkhat chu chawlkal tin ah, khenkhat kit chu a tha tha ah 
suak pawl le a um hi. Nisin ah suak chanchinbu ah chun nisin ah thil tungte a kizik 
sek hi. Gamla tak ah thil tungte kintak in i hia thei pua, i hiat kin nawp a hi leh 
chanchinbu i sim a ngai hi. 

Chanchinbu ah sua ding thu leh thil tung thak khen dik leh sua ding tiang 
guangdiktu chuh Editor a kiti hi. Editor na chuh haksa tak a hi. Chanchin thak chuh 
sua thei a hina em ti a endik masa in, a hi thei na hi a ti leh sua a hi. A thei pua’i a ti 
leh sua lo a hi mai hi. Chanchinbu ah chun Editor ngaidan khat le a kisua sek hi. 
Editor in a nawp nawp a sua thei dia’m? Gam dan kalna, mipi siat theina dingte a 
sua chun a chunggikna hung hi thei a hi. Chuleh, thu dik lo a sua mun a hi chun mi’n 
a chanchinbu chuh hun simpiak nuam lo thei a hiu hi. Zia ziak ah chun a nawp nawp 
a mawk sua thei pua’i. 

Chanchinbu sim hin lungthim leh pilna a sulian hi. Chanchinbu khenkhat 
vang ah chun naupangte a ding bik zikna le a um hi. Sumkawlveite leh gam venbitna 
ding ah nasemte a di’n chanchinbu simlo theilo a hi. Chanchinbu a sim lou chun a 
dawi gualu’n a nau a sem buting thei sek puau hi. Chanchinbu ah chun mimal 
chungchang le sum piak in sua thei a hi. A hi’n lah Editor phalna lak masak a ngai 
hi. A tekhinna di’n, kua tawh bang khat in a gari a zawk nawp thu sua taleh, a 
chawnuamte’n va chaw thei ding a hiu hi. 

Zia gual ah chun Chanchinbu phatchuamna tam tak a um hi. Zia ziak ah 
chun chanchinbu i sim zing sek dingu a hi. 

KITH I AM ETNA : 


1. A nuai ah thumalte hih mangcha’n thugual ting siam in : 

Nisin, Thatin, Hi thei lo, Nawp nawp, Mimal, Phatchuamna, Sim zing. 

2. Thumal dik pen mang in a awng hukbing in : 

(i) Editor na chuh.tak a hi. (nawp tak/hak tak/thatda um) 

(ii) Chanchinbu chi chuam chuam.hi. (a um pua, pani bep a, a tam). 

(iii) Chanchinbu ah chun Editor.khat le a um hi. (Ngaidan/ 

suangtuana/lunglutna) 


(iv) Chanchinbu hih.tamtak a um hi. (niam kiakna/ 

phatchuam Iona / phatchuamna) 

(v) .Chanchinbu i sim ding a hi. (A chang leh/Nisin in/ 

Thasin in) 


3. Chanchinbu chuh bang a hi em ? 

4. Editor mawpuakna leh sep chu bang a hi em? 

5. Chanchinbu phatchuamnate gen in. 








ZILLAI -14 


I ZUAU GEN I MANNA 


Lalpa Jesu thi nung ah chun a nungzuite leh gingtu tawmchate chuh mun 
khat in a lah um khawmu hi. A nei a lamteu chuh a lah kikawpu in, a nekhawm 
ziang seku hi. Khenkhatte’n sum leh pai a neiteu chawi in Jesu nungzuite ang ah a 
va kawi seku hi. Chuleh khenkhatte’n a lo, a gamteu bang le a zuaku in, a khawtnau 
sumte chuh ipmang nei lo hial in Jesu nungzuite ma ah a va kawi seku a hi. 

Zia gual ah Jesu nungzui umkhawmte lak ah chun nupan khat Anania leh 
Saphira kiti a lah umu hi. Amau nupan chun le a thil neiu a zuaku hi. A khawtnau 
sum chuh a kimkhat amau a ding in a im tau hi. Zia chuh a nupanu’n kilunggual ah 
a ipkhawmu a hi. A thil zawknau man ki mk hat chuh Anania chun Apostle kengbul 
ah a hun chawi ah a kengbulu’n a kawi ta hi. 

Apostlete lak ah pakhat Peter kitipa chuh Pathian in, Ananiate nupan gam 
man ki mk hat bep hunchawi ah, a dang ki mk hat chuh a ipguku a hi dan a hil ta’i. 
Hitia hin a hun gen ta,“Anania, bang a tia Thagau Thiangtho them ding ah la lungthim 
ah Setan in zuau thun dim ah, la gam man chuh a ki mk hat im ziang la hia a h’em? 
La khut ah a um sungsia nangma a hi lo a hia a h’em? La zawk nung a le aman la mu 
chuh nangma thuneina nuai ah um nalai hi lo a hia a h’em? Bang a tia la lungthim ah 
zia tawh bang thepna chu um a h’em? Mihiam them la hi pua Pathian them la hi 
zaw’i,” a ti hi. Zia thu chuh a ngaithak zaw tawh kitawn in Anania a puk ziang ah, a 
thi ngal ta’i. Zia thil a lah hiakha zosia chuh a lau thei ma ma ziangu hi. Tangvalte’n 
a luang chuh a pawdawku’n a vui tau hi. 

Dakkal thum zaw in, a zi Saphira chuh bangma chanchin hia lo in a hung lut 
hi. Peter in a kiang in, “Gam chu zia zat bep hih la khawtu a h’em?” Ama chun, “I 
zia zat chet a hi ka khawtu,” a ti hi. Zia phat ah chun Peter chun a kiang in, “Bang ti 
dan ah Lalpa Thagau them ding ah hung kithugual ziang la hiu em? Entia, la pawsal 
vuitute keng chuh kawtkhak bul a hung tung kit tau ah, nangma le hun pawdawk kit 
ding a hiu.” Zia phat ah chun Saphira chu le a puk ngal in a thi ta’i. 

A pawsal vuite a hung lutu leh Saphira chuh a thisa’n a hung mu kit tau ah, 
a zawn dawku’n a pawsal kiang ah chun a va vui kit tau hi. A zuau genu chuh amau 
a ding in manna a hung hi ta’i. 

Vaiphei Pau Zilna 


CHETNA DAWTNATE : 


1. Zia la tuanthu zil hi tawh kituak in, a nuai ah thumal kipia hih mangcha’n 
thugual ting siam in. 

Munkhat, Ipmang, Nupan, Zuak, Kimkhat, Gam man, Zuau, Them, Thi, Puk. 

2. Thumal dik mang in a awng hukdim in. 

a) Gam man kimkhat chuh a.tau hi. (a nungle / im / pia kit). 


b) Apostolte lak ah.chun Anania a suasal hi. (Simon/Mathai/Peter) 

c) Bang a tia.in la lungthim ah zuau thun dim a hi em? (Angel/Setan/ 

Peter) 


d) Mihiam them la hi pua’n.them la hi zaw’i. (Setan/Apostol te/Pathian) 

e) .chuh le a puk ah, a thi ta’i. (Rebecca/Saphira/Ruth) 

3. Bang ziak ah Anania leh Saphirate nupan in a gamu a zawku a hi em? 

4. Peter in Ananiate nupan thil ipguk a hiat ziang thei khah bang ziak a diam? 

5. Gam man kimkhat a ip guk ziaku’n Anania leh Saphirate nupan in bang a tuaku 
em? 

6. Pathian i them zo diamu? A hilchetna le hun zik khawm ngal in. 








ZILLAI-15 


HUN 


Awl awl in a liam zel; 

Mit phet tin, Hun dan tinte 
Hung kilekit tapua’n ah, 
Zanni kiti ni khah le; 

Hung liam ngei ngei ding a hi— 
Tuni kiti ni hi le. 

Hun a hung kile ngai pua’i. 
Luang liamta lui tui gual in. 

Tuni hun a um pet in, 
Lasep ding chu sem ziang in. 


DAWTNA 


1. Zanni khah a liam ta’i ti zia tak La thu ah hin bang gual in a taklang em? Zia 
thugualte khah a ban in hun zik in. 

2. Hun tawh bang a tekak em? 

3. “Hun” kiti La hih mu lo in zik in. 



ZILLAI -16 


GRAPETHUK 


Thei huan khat ah hin nisin leh Si-al khat a va chia sek hi. Ama’n le chunglam 
ah bang a um diam tia a etto leh Grape minnailo bawk khat a mu hi. 

“Grape bawk chuh a hawi na lawm lawm e, bangtik leh a min ta dia aw?” 
tikawm kawm ah chun kua tawh bang khat a um dia aw ti’n a da vel vel hi. “Kuama 
a um pua’i, grape a ga hi ti le kuama’n he naipua’n nau, an hawl in vachia phawt 
ing ka,” ti’n a chia mang kit ta hi. 

A zing in le Si-al chun Grape chuh a va en kit hi. Tichun nisin leh a min ta 
em, mi in a lah lo ziang tawlu em ti’n a entha zing hi. “Grape min ziang lo hih zia 
tak huan ma’h hin hung kit zel sek hen ei tina a hi hih,” ti’n phun nul nul pum in a 
chia kit ta hi. 

Grape chuh a lah min ta’i. A nek nawp takluat ziak in Si-al chuh a chil a put 
chut chut ziang hi. “Bangti’n ka lo ta diam? Mawl in ka lo diam? Khawi ah ka la 
diam? Kichawm ing ka ti’n lo mai ka,” a tia. A hi’n lah a banpha pua hi. Panmun a 
siam ah, neukhat vang a chawmsang deu ah, a hi’n lah a banpha diak pua’i. A 
chawm gilkial gawp ta hi. Va kineva deu ing ka tin va law gua kit ing ka ti in Si-al 
chuh a chia kit ta’i. 

A kivakva deu phat in a hung kit hi. Nitum nung tiang set a chawp vang in a 
lo zo ta pua’i. Chawl lum di a kisa ziang ta’i. A law zaw lo phat ah chun, “Grape 
thumlote, a thukte a hi,” a tia a nusia ta’i. Zia nung kal chuh zia thei huan ah chun 
Si-al chuh a chia kha kit ta pua’i. 


1. A nuai ah thumal kipiate hih mang in lang thugual ting siam in. 

Da vel, An hawl, Hung kit, Bang ti 'n, Chawl lum di. 

2. A umna ding mun dik ah kawi in: 

Vang in, min, min nai lo, chilput, va en. 

a) Chunglam a et to leh Grape.bawk khat a mu ziang hi. 

b) Si-al chun grape chuh a. kit ah. 

c) Grape chu a lah.ta hi. 

d) A ducha talua a.ziang hi. 

e) A chawp chawp.a lo zo diak pua’i. 

3. Si-al in nicheng leh bang a va en sek em? 

4. Si-al in bang a tia Grape chuh a thuk a hi a ti a h’em? 








ZILLAI-17 


A HUN TAK AH THIL BAWL 

Lulun chuh bazar ah chia ding kisa’n In ah kipat a hung pawt leh lampi ah 

chun a paneu, Thanga tawh a kituak tau hi. Lampam ah ding in chawmkhat a holim 

tau hi. 

Thanga - Lulun khawi ah chia di la h’em? 

Lulun - Bazar ah chia ding ka hi. 

Thanga - La kithiametna ding la simlaite la simzo ta’m? 

Lulun - I ih, zing leh simpan bep ding ka hi. 

Thanga - Lekha la lah sim pua’h, la thiam ki-etna ah bangti lawtin di? 

Lulun - Ziltiltu’n ei hil tak leh hawi tak in ka ngaitha, ka hia zui zel sek hi. 
Lawting na’ng ka. 

Thanga - A pha’i, a hun tak ah thil bawl la hi. Bangtik a hi em la kithiam etna 
diu? 

Lulun - Tha kimkhat a umna lai hi. Chia ta ing ka. 

Thanga - A lah khawngai in, tu hih dak/pung bang zat a ta’m? Nang dak bang 
zat ah hung di la hi em? 

Lulun - Dak li a gi ta hi. Dak guk leh hung kile ing ka. 

Thanga - La kithiam etna masaku ah khan Maths ah la lawtin zawlo khah bang 
ziak a hi em? 

Lulun - A hun tak ah ka zilman pua’h, kithiam etna khan ei hun tuakhum man 
ah a hi khalam. 

Thanga - Ka tikhalah. Ka gen khah adikem? A hun tak ah thil bawl ding ahika 
ti khalah. A hun tak ah Maths zil ding, lekha sim in, chuti lo chun 
kithiam etna lawling zo lo ding la hi. Chia ta’h, hung kit pai in aw. 


DAWTNA 

1. A nuai ah thumalte hih mangcha’n lah thugualting siam in. 

Hung pawl, khalah, lampam, thiamet, lawting lo. 

2. Lulun in thiametna lawting ing ka a ti ziang thei hih bang ziak a h’em? 

3. Kithiam etna masa ah bang ziak ah Lulun Maths ah lawting zo lo a hhi em? 



ZILLAI -18 


GUCHA A DING AH NI SAWM, 

APU A DING AH NI KHAT 

Khuppa chuH neucha a hi lai ah kipat a lah khutthemnei ta hi. A pa sakhau 
ah kipat sum a lah gu sek hi. Invengte Aktui, thei leh van neucha -cha a gu sek hi. A 
hung tangval ta hi. Van mantam deu deute a gu sek ah, a zuak ah, cinema etna, zu 
leh sa nekna leh nungak helna’n a mang sek hi. A lah thilchin chuh a haisan thei ta 
pua hi. A hung tangval nung ah a thiam diak ma ma chuh Bus sung ah mi sakhau ah kipat 
sum sawkdaw a hi. 

Ni khat chuh. bus chawlmun(parking) ah hun lemchang en in a um hi. Khawpi 
lian lam manaw ah chia ding buste ah chun mi a tarn thei ma ma ziang .hi Mi kibin- 
na pen bus khat ah chun a kaldawk ta hi. Dangka 200 a sawkdawk thei ah. Zia ni ah 
chun kuama’n a man pua vanglaku’i. A zing lam ah chun zia gual hun lemchang 
chuh a um khak leh ti in bus chawlmun ah chun a va chia kit hi. 

Mi binna pen bus khat ah chun a kal ah. Papi khat sakhau ah kipat sum 
bangzat a h’em a vak sawkdaw laitak ah chun Tangval khat in a khut a vak mat piak 
ziang ta hi. Bus ah chuangte chun Khuppa chuh a kizep huan ziang tau ah. Police 
Station naipen ah chun a piadawk tau hi. Ama chuh suangkul ah khum in a um ta’i. 

Khuppa hih nidang in vang kuama’n a lah man kha ngai pua in, Zia ni ah 
chun vang gucha a ding ah ni sawm, a Pu a ding ah ni khat chuh a hung dik ta hi. 


DAWTNA 

1. A awng hukdim in : 

a) Naupangcha a hi lai ah kipat.nei a hi ta’i. 

b) A tangval nung ah a thiam diak chuh mi.sawk a hi. 

c) Mi binna bus ah a.sek hi. 

d) Papi khat.ah kipat dangka a sawk dawk hi. 

2. Thumalte hih mangcha’n thugualting siam in: 

(i) Khutthem nei, (ii) Inveng te, (iii) A thiam diak. (iv) matpiak (v)Suangkul 

3. Khuppa in a sum gukte bang in a mang sek em? 

4. Khuppa bang gual ah Suangkul ah lut a hi em? 

5. Gucha a ding ah nisawm, a Pu a ding ah ni khat ti -=hih chawm cha’n hilchian 
in. 







ZILLAI -19 


TANGMI PI I AIM I PAKHAT 


Tangmi Phaimi bang’h a kikhe em? 

Pau thiamte’n paubul a sut ua. 

A kibang hi Tangmi Phaimi paubul. 
Melput kibang, paunam kibang. 
Mawl leh niam cha hing gel gel. 
Tang gam’h piangte phaigam a, 
Phai gam’h piangte tang gam a; 
Tangmi Phaimi bang’h a kikhe em? 


GENKHAWM DI 


1. Tepte in : Tangmi - Thingtang mi, Phaimi - Phaigam mi, Paubul - Pau hung 
kipatna, 

Sut - hawl, Paunam - Thugen dan, Piang - Thil a gam ah pawt, um, kimu. 


2. Zia La hi mulo in gen thei in. 



ZILLAI - 20 


LAW I LUNGTHIM PIIALO 


Gammang khat ah hin Va-ak khat leh Sakhi khat kilawipha ma ma ziang a 
umu hi. An hawl ah a chia taku leh a kitawn seku’i. A tat tatnau in a takhawm seku 
hi. 


Ni khat chuh Si-al in Sakhi a nek nawp ziak in a kilawi-phat lempi ta’i. Si- 
al chun, “Lawipa, bu a phatna ma ma lo khat ka hia hi, va chia hi ti aw” a ti hi. Sakhi 
chun lungthim thiang takpumin, “I, vachia’i tih,” ti’n a dawnhu ta hi. A chia tau ah. 
Sakhi chun lo ah bu chuh a ne va set ta’i. Si-al chun a hun lepui kit phat ah chun Va- 
ak in a lah mu ta’i. “Lawi pha Sakhi, bang a ti ah lungthim hiatchet lo Si-al chuh la 
kipawlpi a hi em,” ti’n Va-ak chun a hun kiko khum ta hi. Si-al chun lungna tak in, 
“Va-ak nang bang la hia ah a h’em? Ka lawipa Sakhi hih an ka hun nekva sak ten a 
hi ta hi. Nicheng leh a an ding ka hawl piak sek ding a hi,”ti in a han khum ta a hi.. 

A zing ah chun lo neipa chun thang a lah kam ta hi. Sakhi chuh ‘ Vawkpi’n a 
bual a zuan kik sek’ a ti gualu’n, a va chia kit leh thang ah chun a va awk kha ta hi. 
A lawipa, Si-al chuh thang-khau pettan ding ah a ko leh a nuam ta pua hi. “Tuni 
Pathianni a hi’n, an ngawl ni a hi ziak in thang-khau chuh pettan thei pua ing ka, a 
panpi thei lo ding ka hi mai hi,’’ti’n, Si-al chun a tisan ta hi. Sakhi chuh a thi takleh 
a sa tui tak in ne ta ing ka ti lungthim gel pum in a kiselguk san ta hi. 

Va-ak chun a lawipa, Sakhi chuh a va hawl leh thang ah awklai chuh a va mu 
ta hi. Sakhi kiang ah chun, “Kithisak in lah, keima la sa ne gual in la chung ah um 
ing ka. Chuleh, Lo neipa’n nang a thi a hi ta’i,ti dan ah, thang-khau a hun sut zaw 
phat leh la taiman ziang ding a hi”ti’n a gengu ta hi.. Lo neipa chun Sakhi chuh a thi 
ta sa in a thang-khau chuh a sut leh Sakhi chuh thakhat in a taimang ta’i. 

Lo neipa lungna chun Sakhi chuh suang ah a se leh a kiang ah Si-al chalpang 
chuh a sekhak piak ta’i. Si-al chuh a mun ah chun a thi ziang ta hi. Zia gual ah chun 
Si-al cuh ha thi ta hi. “Zawng thawk di Ngau in a thuak,” ti thuching kigen sek gual 
chuh Si=al chung in a chu ta hi. 



